**Sven Olof Nylander** (s. 1. tammikuuta 1962 Varberg, Ruotsi) on ruotsalainen 400 metrin aitajuoksija, joka kilpaili kansainvälisellä huipputasolla 1980–1990-luvuilla. Hän saavutti kolme mitalia EM-kilpailuissa sekä sijoittui olympialaisissa ja MM-kilpailuissa kaikkiaan neljä kertaa neljänneksi.

Nylander sijoittui Ateenan EM-kilpailuissa 1982 seitsemänneksi 400 metrin aitajuoksussa  ja kahdeksanneksi 4 × 400 metrin viestissä. Helsingin MM-kilpailuissa 1983 hän oli aitajuoksussa neljäs ajalla 49,06 jääden pronssimitalista kolmen sadasosasekunnin päähän. Los Angelesin olympialaisissa 1984 hän oli niin ikään neljäs juostuaan ajan 48,97. 

Nylander sai pronssia Stuttgartin EM-kilpailuissa 1986 ajalla 49,38. Rooman MM-kilpailuissa 1987 hän juoksi jälleen neljänneksi ajalla 48,37. Splitin EM-kilpailuissa 1990 hän sai hopeaa tuloksella 48,43. Tokion MM-kilpailuissa 1991, Barcelonan olympialaisissa 1992 ja Stuttgartin MM-kilpailuissa 1993 hän karsiutui välierissä

Nylander sai hopeaa Helsingin EM-kilpailuissa 1994 juostuaan ajan 48,22. Göteborgin MM-kilpailuissa 1995 hän sijoittui viidenneksi. Atlantan olympialaisissa 1996 Nylander oli jälleen neljäs: hän juoksi Pohjoismaiden ennätyksen 47,98, ja jäi pronssimitalisti Calvin Davisista kaksi sadasosasekuntia.

Nylander voitti Ruotsin-mestaruuden 110 metrin aitajuoksussa 1979 ja 1983 sekä 400 metrin aitajuoksussa 1982, 1987, 1990 ja 1992.

Yksityiselämä
-------------

Nylander jäi kiinni vuonna 2006 Göteborgin yleisurheilun EM-kisojen jälkeen järjestetyissä juhlissa yhdessä korkeushyppääjä Patrik Sjöbergin ja pikajuoksija Patrik Lövgrenin kanssa käyttämästään kokaiinista. Tapahtuman jälkeen hän meditoi 11 viikkoa ja pääsi eroon huumeista. 

Hän oli aviossa Ulrika Nylanderin kanssa vuosina 1997–2014 ja heillä on neljä lasta, jotka asuvat vanhemmillaan vuoroviikoin. Myös lapset kilpaurheilevat.

Lähteet
-------

1. ↑  Sven Nylander *sports-reference.com*.  Arkistoitu 10.11.2012. Viitattu 18.7.2010. (englanniksi)
2. ↑  Athletics European Championships 1982 at Athínai (gre) Men: 400 m Hurdles *sports123.com*. Viitattu 18.7.2010. (englanniksi)
3. ↑  Athletics European Championships 1982 at Athínai (gre) Men: 4 x 400 m Relay *sports123.com*. Viitattu 18.7.2010. (englanniksi)
4. ↑  Athletics World Championships 1983 at Helsinki (fin) Men: 400 m Hurdles *sports123.com*. Viitattu 18.7.2010. (englanniksi)
5. 1 2 3 4 5 6  Sven Nylander Kansainvälinen yleisurheiluliitto.  (englanniksi)
6. ↑  Athletics European Championships 1986 at Stuttgart (wge) Men: 400 m Hurdles *sports123.com*. Viitattu 18.7.2010. (englanniksi)
7. ↑  Athletics European Championships 1990 at Split (yug) Men: 400 m Hurdles *sports123.com*. Viitattu 18.7.2010. (englanniksi)
8. ↑  Helsingin GP-kilpailut Olympiastadionilla 25.7. - osallistujaluettelo *sul.fi*.  24.7.2005. Viitattu 18.7.2010.
9. ↑  Athletics Olympic Games 1996 at Atlanta (usa) Men: 400 m Hurdles *sports123.com*. Viitattu 18.7.2010. (englanniksi)
10. ↑  Swedish championships *gbrathletics.com*. Viitattu 18.7.2010. (englanniksi)
11. ↑  Ruotsalainen ex-yleisurheilija aiheutti kokaiiniskandaalin kesken kotikisojen - puhuu nyt tapahtumista avoimesti: "Se oli välttämätöntä" *iltalehti.fi*. Viitattu 3.1.2018.
12. ↑  Sven Nylander skiljer sig från frun Ulrika *Expressen*. Viitattu 3.1.2018. (ruotsiksi)
13. ↑  Filip Lundstedt: Nylanders söner ordnade en dubbel - Kristianstadsbladet *Kristianstadsbladet*.  7.6.2012. Viitattu 3.1.2018. (ruotsiksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ruotsi

 |
|  |
| Henkilöt | 
* World Athletics
* Tilastopaja 🔒

 |

 |